Alexandra Hašková

Alexandra Hašková (* 1. február 1997, Bratislava) je slovenská profesionálna basketbalistka, ktorá v súčasnosti pôsobí v tíme Piešťanské Čajky v slovenskej extralige a hrá ako členka slovenskej reprezentácie.

Životopis 
Alexandra Hašková sa narodila vo februári 1997 v Bratislave, kde absolvovala tiež strednú školu na Gymnáziu Federica Garcíu Lorcu a v roku 2020 absolvovala magisterské štúdium odboru pravdepodobnosť a štatistika na Fakulte matematiky, fyziky a informatiky Univerzity Komenského v Bratislave.

Hráčska kariéra 
Hašková začala s basketbalom v tíme ŠBK Šamorín ešte od juniorských kategórií. Následne v sezónach 2014/15 až 2017/18 tu pôsobila štyri sezóny v seniorskom kádri. S klubom skončila trikrát na štvrtom mieste extraligy. V sezóne 2017/18 bola Hašková treťou najlepšou hráčkou extraligy v získaných bodoch s 291 bodmi.

V počiatočných fázach kariéry sa Hašková profilovala ako pivotka. Okolo roku 2018 sa začala transformovať na krídlo, keďže so svojou výškou 183 cm by sa v kvalitnejších ligách presadzovala v podkošovom priestore náročnejšie. Hašková sa zúčastnila Majstrovstiev Európy juniorov v roku 2016. V auguste 2018 prestúpila zo Šamorína do tímu Piešťanské Čajky.

Štatistiky

Referencie 

Osobnosti z Bratislavy
Slovenské basketbalistky
Absolventi Fakulty matematiky, fyziky a informatiky Univerzity Komenského v Bratislave